Prins Karl Emich van Leiningen (Duits: Karl Emich Nikolaus Friedrich Hermann Prinz zu Leiningen; Russies: Карл Эмих Николаус Фридрих Герман цу Лейнинген; gebore op 12 Junie 1952), is die oudste seun van Emich, die 7de Prins van Leiningen, and sy vrou, hertogin Eilika van Oldenburg, en is die oudste broer van Andreas, die 8ste Prins van Leiningen. Hy is ook bekend onder sy Russies-Ortodokse naam, Nikolai Kirillowitsj Romanof (Николай Кириллович Романов), en as keiser Nikolaas III onder lede van die Monargisteparty, wat ondersteuners van die keiserlike troon van Rusland is. Hy is 'n aanspraakmaker op die hoofskap van die afgesette monargie van die Russiese Ryk, wat tot in 1917 deur die Huis van Romanof regeer is, omdat hy 'n kleinseun is van groothertog Maria Kirillowna (1907-1951), die oudste kind van groothertog Kirill Wladimirowitsj van Rusland, wat sedert sy verbanning in 1924 aanspraak op die Russiese troon gemaak het. Hy is 'n agter-agterkleinseun van keiser Aleksander II van Rusland, en sy pa se oom was groothertog Wladimir Kirillowitsj van Rusland.